Herran woitelema


Herran woitelema 

Messias, joka merkitsee: woideltu, tuli maailmaan hyviä sanomia tuomaan ja kunniallisia töitä toimittamaan. Jumala on lähettänyt Jeesuksen julistamaan köyhille hywää sanomaa, ilmoittamaan taiwaallisista rikkauksista, katoomattomasta perinnöstä, joka on ihmislapsille walmistettu. Me olemme saaneet rikkaudeksemme taiwaasta Jumalan Pojan, joka rikkaana ollessansansa [sic] tuli meidän tähtemme köyhäksi,että me hänen köyhyytensä kautta rikkaiksi tulisimme. Tämän woideltunsa päälle Herra heitti kaikki meidän wääryytemme. Hän oli kirottuna meidän sijassamme. Me tulimme siten niin rikkaiksi, että omanamme on taiwas. Niin me saamme elää, kuulemalla Jumalan Pojan ääntä. Me olemme werellä ostetut, ja autuaiksi tehdyt uuden syntymisen peson ja Pyhän Hengen uudistuksen kautta. Ijankaikkisuusasiamme on korjattu Jeesuksen kautta. Niin todistaa Jumalan ewankeliumi, joka on siunattu sana, jolla on ijankaikkisuuswoima.

Ihminen on luonnostansa niin särjetty ja kelwoton, että jos hän pyytää itseänsä walmistaa Jumalalle asuinsijaksi, niin ei siitä mitään tule. Mutta hän woi kuitenkin luulla niin hywää itsestänsä, että pitää itseänsä eheänä ja hywänä. Silloin taas Jeesus tahtoo särkeä, että hän woisi parantaa, niinkuin hän kaikkien ihmisten syntien tähden haawoitettiin ja hosuttiin.

Jeesus ilmoittaa lunastusta synnin ja kuoleman wangeille. Hän meidät lain kirouksesta lunasti, kuoleman ja helwetin wallasta wapahti. Asia on jo wanha, sillä tämä lunastus tapahtui jo lähes 1900 wuotta sitten. Orjuudesta ja kadotuksesta siis olemme Karitsan werellä lunastetut. Yhtä totta kuin on tuomion sana, yhtä totta on myöskin wapautuksen sanoma. Lunastuksen sanan kautta me pääsemme omantunnon wapauteen.

Niin myöskin sowinnon sana awaa meidän silmämme, niin että me näemme itsemme Golgatan teossa autuaiksi. Silmät awautuwat uuden liiton kirkkaudelle. Sanassa on silmäin woidetta, niin että autuuden asia selwenee, ja samalla tulee hywä mieli, niin että tahdomme lähimmäistämmekin mielellämme palwella.

Niin on nyt otollinen aika ja autuuden päiwä. Riemuwuosi alkoi suurena sowintopäiwänä, jolloin koko ihmiskunnan syntiwelka kuitattiin. Moneen sydämeen ei kuitenkaan ole päässyt riemuwuoden armo, joka opettaa meitä päiwän lapsina waeltamaan Jumalan kunniaksi, niin että hänen henkensä woimasta wälttäisimme kaikkea mikä pahennukseksi on. Kun uuden liiton armo saa sydämemme hallita, niin me rakastamme Herran teitä.

Heino Pätiälä.

Lähde: Sanansaattaja 2.1.1908.

Sanansaattaja
Heino Pätiälä
Kristinusko
1908